ஏன்டா டேய் குடிக்கரிங்க சரி..குடிச்சிட்டு ஏன்டா ஊர சுத்துரிங்க..எங்கயாச்சும் அடிப்பட்டு செத்திங்கினா..எவன்டா பதில் சொல்றது.. என்ன இல்லை நொல்லைநு..தம்பி வண்டி ஓட்டிட்டு வந்த தம்பி வந்து ஜீப்புல ஏறு..உக்கந்துட்டு வந்த தம்பி நீ கிளம்பரதுனா கிளம்பு தமிழ் சினிமாவில் எத்தனையோ நகைச்சுவை நடிகர்கள் உள்ளார்கள்..ஆனால் நகைச்சுவை நடிகைகள் என்று பார்க்கும் பொழுது அவர்களின் பட்டியல் சிறியதே..நடிகைகள் நடிப்பதற்கே வாய்ப்பு குறைவாக உள்ள நம் படங்களில் சில நடிகைகள் நகைச்சுவையின் முலம் நல்ல நடிப்பை வெளிப்படுத்தி தங்களுக்கு என்று தனி முத்திரை பதித்தனர்..அப்படி நான் பார்த்த என்னை கவர்ந்த நகைச்சுவை நடிகைகள் பற்றியும் நகைச்சுவை காட்சிகள் பற்றிய ஒரு தொகுப்பு தான் இது.. இந்த லிஸ்டில் யாரை கேட்டாலும் கண்டிப்பாக அவர்கள் சொல்லும் முதல் பெயர் இவரின் பெயராக தான் இருக்கும்..நான்கு தலைமுறை நடிகர்களோடு நடித்து தனித்து நிற்பவர்..ஆம் ஆயிரம் சினிமாவிற்கு மேல் கண்ட நம் ஆச்சி மனோரமா தான் அவர்.. அற்புதமான நடிகை..நகைச்சுவை நடிப்பில் தனக்கென்று ஒரு அடையாளத்தை ஏற்ப்படுத்தி மக்கள் மனதில் அழிய இடம் பெற்றவர்.. நாகேஷ் தொடங்கி பல நகைச்சுவை நடிகர்களோடு இணைந்து நடித்து விட்டார்.. இடைப்பட்ட காலத்தில் சின்ன தம்பிக்கு பிறகு என்று நினைக்கிறேன்..அம்மா வேடம் என்றால் மனோரமா தான் என்ற நிலைமையை ஏற்படுத்தியவர்.. சில படங்களில் பாடியும் உள்ளார்..அவரோடைய திறமைக்கு சான்றாக எனக்கு தெரிந்து ரெண்டு பாடல்கள் சொல்வேன்..வா வாத்தியாரே வூட்டாண்டா..நீ வரான்காட்டி நான் விட மாட்டேன்..படம் பெயர் தெரியவில்லை.. அப்புறம் மே மாதம் படத்தில் வரும் மெட்ராஸ்சை சுத்தி காட்ட போறேன் பாடலில் இடையில் வரும் அந்த குரல் .. ஆனால் உண்மையில் தில்லானா மோகனம்பாள் படத்தில் வரும் அந்த கதாப்பாத்திரம் ஜில் ஜில் ரமணி தான் மாஸ்டர் பீஸ்..கொஞ்சம் ஏமாந்து இருந்தால் சிவாஜி பத்மினி இவர்களை எல்லாம் தன் நடிப்பால் தூக்கி சாப்பிட்டு இருப்பார்..அவ்வளவு படு இயல்பாக அந்த பாத்திரத்தை கையாண்டிருப்பார்.. அபூர்வ சகோதரர்கள் படத்தில் கமல் அம்மாவாக அவர் சொல்லும் வசனம் அய்யோயோ அய்யோ..அந்த வசனம் மறக்க முடியுமா..அப்புறம் நடிகன் படத்தில் அட்டகாசம் செய்து இருப்பார்..பின் பாட்டி சொல்லை தட்டாதே படத்தின் பிரதான பாத்திரமே இவர் தான்.. சம்சாரம் அது மின்சாரம்..படத்தில் அவர் சொல்லும் கம்முனு கிட இன்று வரை நம் காதில் ஒலித்து கொண்டு இருக்கிறது.. மனோரமாவுக்கு பிறகு நமக்கு தெரிந்து நல்ல நகைச்சுவை நடிகையாக தன்னை அடையாளப்படுத்தி கொண்டவர் கோவை சரளா மட்டுமே.. ஆச்சி மாதிரி பலத்தரப்பட்ட கேரக்டர்கள் இவருக்கு கிடைக்கவில்லை என்றாலும் கிடைத்த பாத்திரத்தை எல்லாம் அழகாகவே கையாண்டார்.. கமல் இவரை சதி லீலாவதி படத்தில் தனக்கு ஜோடியாக போட்டப்பொழுது அனைவரும் ஆச்சரியப்பட்டனர் ஆனால் கமல் இவரின் முழு திறமையும் அறிந்தே இந்த கதாப்பாத்திரத்தை அவருக்கு கொடுத்தார் என்று படம் வெளி வந்தப்பின் அனைவரும் தெரிந்து கொண்டனர்..தன்னுடுய அலட்சியமான உடல் மொழியாலும் அதன் பிறகு வடிவேலோடு இணைந்து நடித்த பல படங்கள் இவருக்கு பெயர் வாங்கி தந்தன..மாயி படத்தை உதாரணத்திற்கு சொல்லலாம்..இரண்டு பேருக்கும் கவுண்டமணி செந்தில் மாதிரி இவர்களின் டைமிங் ஓரளவுக்கு நல்ல பெயர் வாங்கி தந்தது.. இருந்தும் இவர்கள் அளவுக்கு இல்லை என்றாலும் தன்னை வாய்ப்பு கிடைக்கும் பொழுது எல்லாம் தன் நடிப்பின் முலம் வெளிப்படுத்தி கொண்டவர் காந்திமதி.. நல்ல உடல் மொழி அலட்சியமான பேச்சு அசால்ட்டான பார்வை என்று பல படங்களில் வந்து உள்ளார்..குறிப்பாக சொல்ல வேண்டும் என்றால் சின்ன தம்பி பெரிய தம்பி படத்தில் வரும் பாத்திரம் நல்ல டைமிங்கோடு செய்து இருப்பார்..அப்புறம் மண் வாசனை படத்தில் வரும் வயதான கேரக்டர் இதுவும் பெயர் வாங்கி தந்தது.. இதன் பிறகு நியாபகத்தில் வருவது ஊர்வசி மட்டுமே..அவரும் நகைச்சுவை நடிகை மட்டும் அல்ல..கதாநாயகியாக பல படங்களில் நடித்து உள்ளார்.. அதுவும் வனஜா கிரிஜா படத்திற்கு பிறகு கேயார் இயக்கத்தில் இவர் நடித்து வந்த பல படங்கள் வெற்றி படங்களாக அமைந்தன..எல்லா படத்திலும் தனக்கு என்று ஒரு பாணியை கையாண்டிருப்பார்..குறிப்பாக பேசும் விதம் ஒரு மாதிரி மழலைத்தனம் கலந்து இருந்ததால் அப்பொழுது சின்ன பசங்க மத்தியில் நல்ல ரீச் ஆனார்..அப்புறம் மகளிர் மட்டும் கேரக்டர் கூட சொல்லலாம்.. டிஸ்கி வேறு யாரவது குறிப்பிடும் படியான நடிகை என்றால் பின்னுட்டத்தில் தெரியப்படுத்துங்கள் அவர்களின் மனைவி மதுரம் கூட நகைச்சுவை நடிகை தான் ஆனால் அந்த அளவுக்கு அவர்களில் படங்கள் பார்க்கும் வாய்ப்பு எனக்கு அமையவில்லை.. நீயும் தலையும் இப்ப நல்லா தோஸ்தாகிறீங்க..பாக்க சொல்ல சந்தோசமா தான்கீது..ஆனா பாரு நீங்க ரெண்டு பெரும் கட்டி பிடிச்சு போஸ் கொடுத்தாலும் அது இன்னமோ உன் ரசிகர்களும் நம்ம தல ஆளுங்களும் கட்டி பிடிச்சு உருண்ட தான்ப்பா ஒரு மன திருப்தி.. உன் படம் ரிலீஸ் ஆகா சொல்ல நாங்க சீண்டுறது இங்க ரிலீஸ் ஆகா சொல்ல அங்க வெறுப்பு ஏத்துறது அது ஒரு குஜால் தான்.. சரி எதோ சொல்ல வந்து எங்கயோ போறன் பாரு..அது இன்னமோ உன்னை பத்தி இப்படி சொல்றப்ப எனக்கு கொஞ்சம் கூட ஏத்துக்க முடியாது..என்ன மேட்டர்ன்னு கேக்குறியா.. அப்பா உதவி இல்லாமா நீ இந்த அளவுக்கு வந்துருக்க முடியாதுன்னு..அது எல்லாம் சும்மா உன்ன வெறுப்பேத்த சொல்றது அவ்வளவு தான்.. எத்தனையோ பேரு..அவங்க அப்பா ஹெல்ப் பண்ணியும் இன்னும் பப்பு வேலைக்கு ஆகாம இருக்காங்க..எதோ ஆரம்பத்துல உனக்கு உன் நைனா சப்போர்ட் கொடுத்து இருக்கலாம்..ஆனா அதுக்கப்புறம் வந்தது எல்லாம் உன் திறமை தான் பாஸ்.. உன் பாட்டு வந்தாலே அல்லாம் எதோ நாடி நரம்பு எல்லாம் முறுக்கு ஏறி ஆடுதுங்க..என்னவா காமெடி வேற பண்ணுற..அது போதுமே எல்லோரு மனசையும் லீஸ் எடுக்க.. எனக்கும் உன்னோட கில்லிதிருப்பாச்சிசிவகாசி எல்லாம் புச்ச படம் தான்..அப்படியே கெலிச்சிட்டு போய்க்கினே இரு வாத்தியாரே..நீயும் இருக்கணும் தலயும் இருக்கணும் அப்ப தான் நமக்கு ஒரு திரில்..இப்ப கொஞ்சம் படம் சரியா போலனு மெர்சல் ஆயிடாத..தல கொடுக்காத பிளாப்பா..நாங்க எல்லாம் தல இப்ப நடிக்கிறத விட்டுட்டு இன்னும் அஞ்சு வருஷம் கழிச்சு ஆக்ட் கொடுத்தாலும் அப்படியே தல பின்னாடி தான் நிப்போம் அதே மாதிரி தான் உன்ன பிடிச்சவங்களும் உன் பின்னாடி தான் எப்பொழுதும்.. வேணாம் நைனா நிம்மதி போய்டும்..நீ அரசியலுக்கு வா வேணாமுன்னு சொல்லல நல்லது பண்ணனும்னு நினைக்கிற யாரையும் மக்க ஏத்துக்கும்..ஆனா இப்ப வேணாம்..எல்லார் மாதிரியும் நடிச்சு முடிச்சு ஆஞ்சு ஓஞ்சு அதுக்கப்புறம் என்ட்ரி கொடு.. கூட இருக்குற ஜால்ரா பசங்க நின்டி வுட்டுக்குனே இருப்பானோ..அவனுங்க பேச்ச கேக்காத..நீயா முடிவு பண்ணி வா.. நான் விரும்பி போகும் கோவில்களில் சிவன் கோவிலும் ஒன்று.